Spaghetti alle vongole

Spaghetti alle vongole (lit. "espagetiak txirlekin") Italia hegoaldeko eta, batez ere, Napoliko gastronomiako plater tradizionala da, batez ere txirlak eta baratxuria dituena.

Errezeta onen lehen aipamena 1837koa da, Ippolito Cavalcanti napolitar sukaldariaren Cucina teorico-pratica liburuan.

Ezaugarriak 

Napoliko sukaldaritzaren errezeta enblematiko hau (eta napolitar gabon gaueko afari tradizionala, Cena della Vigilia di Natale) Mediterraneo, Adriático eta Tirrenoko kostalde osora hedatu da. Tradizioaren arabera, bi eratara prestatzen da:
"in bianco" (zuriz) ardo zuriarekin, oliba-olioarekin eta perrexilarekin
"in rosso" (gorriz) tomate saltsarekin, edo tomatetxoekin, tomate lehorrekin, piper txigortuekin eta piperminarekin.

Txirlen freskotasunak (gatzgabetuak), Italiako ardo zuriak (ahal dela lehorra) oliba-olioak (ahalik eta kalitate onenekoa) eta egosteko erabilitako itsasoko urak plateraren zaporean garrantzi handia dute.

Errezetak hainbat aldaera izan ditzake, espagetien ordez ziriolak, linguineak edo  tagliatelleak erabiliz. Txirlen ordez margolak, muskuiluak edo bestelako itsaskiak erabil daitezke, eta perrexilaren ordez pestoa edo albaka. Naziortean, esnegaina edo parmigiano gazta erabiltzen da, nahiz eta jatorrizko errezetan esnekirik ez ageri.

Erreferentziak

Kanpo estekak

Kategoria:Napoliko gastronomia